તેમજ આગામી 24 કલાકમાં દરમિયાન દક્ષિણ ગુજરાત અને સૌરાષ્ટ્રનાં વિવિધ વિસ્તારોમાં ભારે વરસાદ પડી શકે છે. જ્યારે અમદાવાદ સહિત મધ્ય અને ઉત્તર ગુજરાતનાં વિવિધ વિસ્તારોમાં વાદળછાયા વાતાવરણ વચ્ચે વરસાદી માહોલ છવાયો હોવા છતાં લોકો વરસાદની આતુરતાથી રાહ જોઇ રહ્યાં છે. પરંતુ, બંગાળની ખાડીમાં સક્રિય થનારુ લો-પ્રેશર 13મી જુલાઇથી મધ્ય અને ઉત્તર ગુજરાતમાં વરસાદ ખેંચી લાવે તેવી સંભાવના છે. હવામાન વિભાગનાં આંકડાઓ મુજબ, 12મી જુલાઇએ દક્ષિણ ગુજરાત અને સૌરાષ્ટ્રમાં વરસાદનું જોર યથાવત્ રહેશે. પરંતુ, 13મી જુલાઇ સુધીમાં બંગાળની ખાડીનુું લો-પ્રેશર આગળ વધતાં દક્ષિણ ગુજરાત અને સૌરાષ્ટ્રની સાથે મધ્ય અને ઉત્તર ગુજરાતમાં પણ સારો વરસાદ ખેંચી લાવશે.